1968R1767 — DA — 02.03.1974 — 003.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EØF) Nr. 1767/68

af 6. november 1968

om en mindsteprisordning for udførsel af blomsterløg og -knolde til tredjelande

KOMMISSIONEN FOR DE EUROPÆISKE FÆLLESSKABER HAR under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 234/68 af 27. februar 1968 om oprettelse af en fælles markedsordning for levende planter og blomsterhandelens varer ( 1 ), særlig artikel 7, stk. 2, og ud fra følgende betragtninger: ud fra følgende betragtninger: Det er nødvendigt rettidigt at fastsætte mindstepriser for udførslen, således at erhvervskredsene kan træffe de nødvendige foranstaltninger. Ved fastsættelsen af disse priser bør der tages hensyn til de af medlemsstaterne i tidligere år trufne foranstaltninger til fremme af udførslen. Endvidere bør der tages hensyn til priserne på de internationale markeder; for at muliggøre fastsættelsen af disse mindstepriser for udførsel til tredjelande skal medlemsstaterne fremskaffe de nødvendige oplysninger vedrørende arter, sorter og størrelsessorteringer. Det bør ved bekendtgørelse af de udførte mængder konstateres, om disse oplysninger er repræsentative; for at sikre mindsteprissystemets funktionsdygtighed bør de fornødne gennemførelsesregler og kontrolforanstaltninger fastlægges; under hensyn til denne forordnings forsøgsmæssige karakter, bør dens gyldighedsperiode begrænses til 31. maj 1971 således, at der ved udstedelse af en ny forordning kan tages hensyn til de indhøstede erfaringer; de i denne forordning fastsatte foranstaltninger stemmer overens med den indhentede udtalelse fra forvaltningskomiteen for levende planter og blomsterhandelens varer, UDSTEDT FØLGENDE FORORDNING:

Artikel 1

▼M2

1. De i forordning (EØF) nr. 234/68, artikel 7, omhandlede mindstepriser fastsættes hvert år senest

— den 31. marts for begonier, sinningiae, gladioli og georginer ►M3 ————— ◄ ,

— den 31. januar for de øvrige produkter.

Priserne gælder for produkterne af den høst, der følger efter datoen for deres fastsættelse.

▼B

De kan for de enkelte produkter varieres efter destinationsland, produktionsvilkår og afsætningsbetingelser samt efter størrelsesklassificering og øvrige kendetegn for produktet og fastsættes under særlig hensyntagen til:

— de mindstepriser for udførsel, som i givet fald er blevet anvendt af medlemsstaterne i de tre år, der er gået forud for året for mindsteprisernes fastsættelse;

— prisudviklingen på de internationale markeder i de tre år, der er gået forud for året for mindsteprisernes fastsættelse;

— nødvendigheden af at opretholde et stabilt udførselsprisniveau og forhindre forstyrrelser på verdensmarkedet.

2. Mindstepriserne for udførsel fastsættes ab eksportørens lager. De omfatter ikke emballageværdien og forsikringsomkostninger eller øvrige omkostninger.

3. Hver medlemsstat meddeler hvert år inden ►M2 1. marts ◄ for så vidt angår Begonia, Sinningia, Gladiolus og Dahlia ►M3 ————— ◄ og inden ►M2 1. januar ◄ for så vidt angår de øvrige produkter, der er undergivet ordningen med mindstepriser for udførsel, Kommissionen og de øvrige medlemsstater følgende oplysninger:

— alt dokumentationsmateriale til bedømmelse af prisudviklingen på de internationale markeder og af niveauet for de mindstepriser, der skal fastsættes;

— de til tredjelande udførte mængder.

Artikel 2

1. Det er — med forbehold af reglerne i stk. 4 — forbudt, med henblik på udførsel til tredjelande, at tilbyde, sælge og levere et produkt, der er omfattet af mindsteprisordningen for udførsel til en pris, der er lavere end den for dette produkt gældende mindstepris.

2. Hvis der ikke er blevet fastsat en mindstepris for en bestemt størrelsesklasse for et givet produkt, gælder for den pågældende størrelsesklasse den laveste for dette produkt fastsatte mindstepris for udførsel.

3. Sker salget til en pris, som har relation til et prisled, der er senere end prisleddet ab eksportørens lager, skal denne pris fastsættes på et sådant niveau, at det af sælgeren hjemtagne beløb efter fradrag af emballagens værdi, forsikringsomkostninger og transportomkostninger samt alle øvrige omkostninger ikke er lavere end mindsteprisen.

4. Den for hvert produkt fastsatte mindstepris kan nedsættes med indtil 2 % såfremt betalingen sker kontant.

5. De fakturaer, der ved udførslen følger produkterne skal specielt angive:

— produkternes pris og størrelsesklasse;

— emballagens værdi, forsikringsomkostninger og alle øvrige omkostninger.

Artikel 3

Kontrollen med gennemførelsen af mindsteprisordningen for udførsel udøves af organer, der udpeges dertil af de enkelte medlemsstater. Hver medlemsstat meddeler senest en måned efter denne forordnings ikrafttræden de øvrige medlemsstater og Kommissionen navn og adresse på det organ, der er udpeget til at udøve kontrollen.

Artikel 4

Denne forordning træder i kraft tredjedagen efter offentliggørelsen i De Europæiske Fællesskabers Tidende ►M1 ————— ◄ .

Denne forordning er bindende i alle enkeltheder og gælder umiddelbart i hver medlemsstat.

( 1 ) EFT nr L 55 af 2. 3. 1968, s. 1.